|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  NIT | Zaporedna št. ure:  98. | Datum:  14. 5. 2020 | Učiteljica:  Zdenka Mežan |
| Tema: Po zgradbi smo si ljudje podobni, a vendarle različni | | | |
| Pripomočki: Učbenik, str. 104 – 105, šolski zvezek  razlaga snovi: <https://www.youtube.com/watch?v=Icd8LPV_SB4> | | | |
| Namen učenja:   * Spoznati, katere so skupne značilnosti ljudi ter dedno pogojene razlike, po katerih se razlikujejo skupine in posamezniki. | | | |
| Kriteriji uspešnosti: Uspešen/ uspešna sem, ko:   * ugotovim, katere so skupne značilnosti ljudi ter dedno pogojene razlike, po katerih se razlikujejo skupine in posamezniki * pojasnim, kako si ljudje razlagajo različnost, * utemeljim, da so lastnosti živih bitij odvisne od dednosti in okolja. | | | |
| Danes te čaka nekaj zanimivega. Za uvod si odgovori na vprašanja:   * Komu si bolj podoben, staršem ali starim staršem? Ali pa mogoče teti? * Kako pa na to vprašanje odgovorijo tvoji starši? Vprašaj jih.   Če bi bil v šoli, bi ti jaz to razložila ob slikah, sedaj pa te vabim, da si ogledaš video razlago:  <https://www.youtube.com/watch?v=Icd8LPV_SB4>   * **Učbenik, str. 104, 105**   Preberi besedilo na obeh straneh, če želiš, si lahko ponovno vse, kar je bilo razloženo pogledaš na [www.radovednih-pet.si](http://www.radovednih-pet.si/) pod naslovom Ljudje smo si podobni, a vendarle različni.  **Tabelska slika**  PO ZGRADBI SMO SI LJUDJE PODOBNI, A VENDARLE RAZLIČNI  S staršev na potomce se prenaša dedna snov ali dednina. Lastnosti, ki jih imamo, smo podedovali od staršev.  Dednina je celotni dedni zapis organizma, ki se spolno razmnožuje.  Najožji sorodniki so si pogosto podobni. Razlike med posamezniki, ki niso v sorodu, so večje.  Ljudje sodimo v isto vrsto, vendar se razlikujemo po spolu, barvi polti, barvi las, barvi oči, obliki uhljev, velikosti, in drugih telesnih značilnostih, pa tudi po tem, kaj radi jemo in pijemo, kaj radi delamo, katero glasbo poslušamo, …  Nekatere lastnosti pridobimo šele v življenju po rojstvu. Tako se lahko naučimo plavati, igrati instrument ali govoriti tuj jezik. Pridobljene lastnosti se ne dedujejo.  Vsakega človeka moramo spoštovati, ne glede na razlike. Razlike moramo sprejemati in biti do drugih strpni. Strpnih ljudi ne moti, da ima nekdo drugačno barvo kože, veroizpoved, narodnost ... | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti? | | | |